《寄题张宗玉窗下庐山》
宋代·许月卿

庐山移到龙溪东，两壁生云无数峰。
梦与文渊三峡水，共参金露九秋风。
万山恍对凝尘榻，五老仝携入室筇。
更问濂溪风共月，又移窗下到脑中。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。